पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कोविड-19 महामारी से नागरिकों के बचाव के लिए घोषित लॉकडाउन का उल्लंघन कर घूमते हुए पाए जाने तथा दुकान खोलकर सामान बेचने वालों के खिलाफ कार्रवाई की गई। प्रशासनिक अमले ने कोरोना कर्फ्यू का उल्लंघन करने वालों से 7000 रुपए जुर्माना राशि वसूल की । साथ ही भविष्य में ऐसी गलती पाई पाने पर कठोर आर्थिक दंड वसूलने के निर्देश दिए।
जानकारी के अनुसार एसडीएम राहुल सिलड़िया के निर्देशन व तहसीलदार घुवारा रविशंकर शुक्ला के मार्गदर्शन में भगवां थाना प्रभारी प्रभारी निरीक्षक के के खनेजा के नेतृत्व में पुलिस राजस्व बल के साथ नगर में पैदल मार्च एवम पुलिस चेंकिंग अभियान चलाकर लॉकडाउन का उल्लंघन कर बिना काम के बाइक से घूमते हुए 10 लोगों के विरुद्ध कार्रवाई कर 1000 रुपए जुर्माना राशि वसूल की।
साथ ही एक कपड़ा व्यापारी से दुकान खोलने पर 2500 रुपए, इलेक्ट्रॉनिक दुकानदार से 2500 रुपए, जो सब्जी फल दुकानदार होम डिलीवरी नहीं कर भीड़ को बढ़ावा देकर समान विक्रय कर रहे थे ऐसे 10 सब्जी फल दुकानदारों से 1000 रुपए जुर्माना की राशि वसूल की एवं कड़ी हिदायत देते हुए कहा कि सब्जी और फल की दुकान होम डिलीवरी के माध्यम से सामान घर घर तक पहुंचाया जाए। अन्यथा कार्रवाई के लिए आप स्वयं जिम्मेदार होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn